**แผนการจัดการเรียนรู้ที่ 1**

**การดูแลและจัดเก็บของใช้ให้เรียบร้อย**

**หน่วยการเรียนรู้ที่ 1 ดูแลและจัดเก็บของใช้ รายวิชา**การงานอาชีพ

**ระดับ**ชั้นประถมศึกษาปีที่ 4 **ระยะเวลา** 4 ชั่วโมง

**1. มาตรฐานการเรียนรู้/ตัวชี้วัด**

**มฐ. ง 1.1** เข้าใจการทำงาน มีความคิดสร้างสรรค์ มีทักษะกระบวนการทำงาน ทักษะการจัดการ ทักษะกระบวนการแก้ปัญหา ทักษะการทำงานร่วมกัน และทักษะการแสวงหาความรู้ มีคุณธรรม และลักษณะนิสัยในการทำงาน มีจิตสำนึกในการใช้พลังงาน ทรัพยากร และสิ่งแวดล้อมเพื่อการดำรงชีวิตและครอบครัว

**ตัวชี้วัดระหว่างทาง**

**ง 1.1 ป.4/1** อธิบายเหตุผลในการทำงานให้บรรลุเป้าหมาย

**ง 1.1 ป.4/3** ปฏิบัติตนอย่างมีมารยาทในการทำงาน

**ตัวชี้วัดปลายทาง**

**ง 1.1 ป.4/2** ทำงานบรรลุเป้าหมายที่วางไว้อย่างเป็นขั้นตอน ด้วยความขยัน อดทน รับผิดชอบ และซื่อสัตย์

**ง 1.1 ป.4/4** ใช้พลังงานและทรัพยากรในการทำงานอย่างประหยัดและคุ้มค่า

**2. จุดประสงค์การเรียนรู้**

1) อธิบายขั้นตอนการดูแลของใช้ส่วนตัว จัดตู้เสื้อผ้า โต๊ะเขียนหนังสือ และกระเป๋านักเรียนได้อย่างถูกต้องและเหมาะสม (K)

2) ปฏิบัติงานในการดูแลของใช้ส่วนตัว จัดตู้เสื้อผ้า โต๊ะเขียนหนังสือ และกระเป๋านักเรียนตามลำดับขั้นตอนเพื่อความเป็นระเบียบและสะดวกต่อการใช้งาน (S, A)

3) ปฏิบัติงานด้วยความขยัน อดทน สามารถทำงานร่วมกับผู้อื่น โดยแสดงความคิดเห็นและรับฟังความคิดเห็นของผู้อื่นได้ (S, A)

4) ตระหนักถึงการใช้ทรัพยากรอย่างประหยัดและคุ้มค่าในชีวิตประจำวันและการทำงาน (A)

**3. สาระการเรียนรู้**

|  |  |
| --- | --- |
| **สาระการเรียนรู้แกนกลาง** | **สาระการเรียนรู้ท้องถิ่น** |
| * การดูแลของใช้ส่วนตัว * การจัดเก็บเอกสารส่วนตัว * การจัดตู้เสื้อผ้า * การจัดโต๊ะเขียนหนังสือ * การจัดกระเป๋านักเรียน | •พิจารณาตามหลักสูตรของสถานศึกษา |

**4. สาระสำคัญ/ความคิดรวบยอด**

การดูแลและจัดเก็บของใช้เป็นงานในชีวิตประจำวันที่ควรปฏิบัติได้ด้วยตนเอง ทั้งการดูแลและจัดเก็บของใช้ส่วนตัว การจัดตู้เสื้อผ้า การจัดโต๊ะเขียนหนังสือ และการจัดกระเป๋านักเรียน เราควรดูแลจัดเก็บของใช้ส่วนตัวต่าง ๆ ตามขั้นตอนให้สะอาดและเป็นระเบียบ โดยปฏิบัติตามลำดับขั้นตอนเพื่อสะดวกต่อการใช้งาน ยืดอายุการใช้งาน และยังเป็นการทำงานเพื่อช่วยเหลือตนเองอีกด้วย

**5. สมรรถนะสำคัญของผู้เรียนและคุณลักษณะอันพึงประสงค์**

|  |  |
| --- | --- |
| **สมรรถนะสำคัญของผู้เรียน** | **คุณลักษณะอันพึงประสงค์** |
| **สมรรถนะที่ 4** ความสามารถในการใช้ทักษะชีวิต  **ตัวชี้วัดที่ 3** ทำงานและอยู่ร่วมกันในสังคมอย่างมีความสุข  **พฤติกรรมบ่งชี้** 1. ทำงานด้วยตนเองได้สำเร็จ  2. ทำงานร่วมกับผู้อื่นสามารถแสดงความคิดเห็น และยอมรับความคิดเห็นผู้อื่น | 1) ซื่อสัตย์สุจริต  2) มีวินัย  3) ใฝ่เรียนรู้  4) มุ่งมั่นในการทำงาน |

**6. กิจกรรมการเรียนรู้ Active Learning**

**(กระบวนการเรียนรู้ : กระบวนการปฏิบัติ** (Practice Teaching)**)**

**ชั่วโมงที่ 1**

นักเรียนทำแบบทดสอบก่อนเรียน หน่วยการเรียนรู้ที่ 1 ดูแลและจัดเก็บของใช้ แบบปรนัย   
4 ตัวเลือก จำนวน 10 ข้อ

*(หมายเหตุ : ครูตรวจแบบทดสอบก่อนเรียน เพื่อประเมินความรู้เดิมและทำความเข้าใจผู้เรียนก่อนการจัดกิจกรรม  
 การเรียนรู้)*

**ขั้นนำ**

1. ครูตั้งคำถามเพื่อถามนักเรียน ดังนี้

- นักเรียนมีของใช้ส่วนตัวและของเล่นอะไรบ้าง

(แนวตอบ : ขึ้นอยู่กับคำตอบของนักเรียนแต่ละคน)

- ของใช้ส่วนตัวและของเล่นมีวิธีการใช้งานอย่างไร

(แนวตอบ : ขึ้นอยู่กับคำตอบของนักเรียนแต่ละคน)

2. ครูให้นักเรียนจับคู่กับเพื่อน แล้วผลัดกันเล่าประสบการณ์ในการจัดเก็บของใช้ส่วนตัวหรือของเล่นของตนเองให้เพื่อนฟัง ในประเด็น ดังต่อไปนี้

- ของใช้ส่วนตัวและของเล่นของนักเรียนและเพื่อนแตกต่างกันหรือไม่ อย่างไร

(แนวตอบ : แตกต่างกัน เช่น ประเภทของวัสดุ วิธีใช้งาน ราคา)

- ถ้าไม่จัดเก็บของใช้ส่วนตัวและของเล่นให้เป็นระเบียบ นักเรียนคิดว่าจะเกิดผลอย่างไร

(แนวตอบ : หาของไม่พบ ของใช้ชำรุด อาจเกิดอุบัติเหตุ)

- นักเรียนมีวิธีจัดเก็บของใช้ส่วนตัวหรือของเล่นอย่างไร

(แนวตอบ : ขึ้นอยู่กับคำตอบของนักเรียนแต่ละคน)

- นักเรียนมีปัญหาในการจัดเก็บของใช้ส่วนตัวหรือของเล่นอย่างไรบ้าง และถ้าต้องการทำงานได้ดี ขึ้นควรทำอย่างไร

(แนวตอบ : ขึ้นอยู่กับคำตอบของนักเรียนแต่ละคน)

นักเรียนในชั้นเรียนร่วมกันแสดงความคิดเห็น

3. ครูสุ่มเลือกนักเรียน 2-3 คน ออกมาเล่าวิธีดูแลรักษาของใช้ส่วนตัวของตนเองหน้าชั้นเรียน

**ขั้นสอน**

สังเกต รับรู้

1. ครูนำหวี ผ้าเช็ดหน้า ของเล่น หรือของใช้ส่วนตัวอื่น ๆ มาให้นักเรียนดู แล้วถามนักเรียนว่า นักเรียนมีวิธีการดูแลรักษาของใช้ส่วนตัวเหล่านี้ให้สะอาดได้อย่างไร นักเรียนร่วมกันแสดงความคิดเห็น จากนั้นให้นักเรียนศึกษา เรื่อง การดูแลของใช้ส่วนตัว จากหนังสือเรียนรายวิชาพื้นฐาน   
การงานอาชีพ ป.4 หน่วยการเรียนรู้ที่ 1 ดูแลและจัดเก็บของใช้

2. ครูอธิบายว่า การดูแลของใช้ส่วนตัวจำเป็นต้องมีกระบวนการในการทำงาน เพื่อให้งานมีการวางแผน ทำได้ตามลำดับขั้นตอน และสามารถปฏิบัติงานได้อย่างมีประสิทธิภาพ จากนั้นครูให้นักเรียนศึกษา เรื่อง กระบวนการทำงานในการดูแลและจัดเก็บของใช้ จาก PowerPoint การงานอาชีพ ป.4 หน่วยการเรียนรู้ที่ 1 ดูแลและจัดเก็บของใช้ ของ อจท.

3. ครูยกตัวอย่างของใช้ส่วนตัวมา 1 ชนิด แล้วครูสาธิตการดูแลและจัดเก็บของใช้ชนิดนั้น โดยปฏิบัติงานตามกระบวนการทำงาน จากนั้นให้นักเรียนซักถามข้อสงสัย

4. ครูถามนักเรียนว่า จากการสาธิตของครู นักเรียนคิดว่ามีขั้นตอนใดที่ดีแล้วและขั้นตอนใดที่ควรปรับปรุงบ้าง ให้นักเรียนร่วมกันแสดงความคิดเห็น พร้อมทั้งบอกเหตุผล

5. ครูอธิบายเพิ่มเติมว่า ในการทำงานนอกจากมุ่งทำงานให้สำเร็จแล้ว ควรคำนึงถึงการประหยัดทรัพยากรและการใช้อย่างคุ้มค่าด้วย เพราะช่วยประหยัดค่าใช้จ่าย ใช้สิ่งของต่าง ๆ ได้นานขึ้น ซึ่งตัวอย่างของการประหยัด เช่น การใช้ซ้ำ การใช้สิ่งของที่จำเป็น การนำสิ่งของอื่นมาใช้ทดแทน

6. นักเรียนร่วมกันยกตัวอย่างวิธีการประหยัดทรัพยากรหรือการใช้ทรัพยากรอย่างคุ้มค่าเกี่ยวกับการดูแลและจัดเก็บของใช้ส่วนตัวตามกระบวนการทำงาน

**ชั่วโมงที่ 2**

**ทำตามแบบ**

7. ครูนำภาพเอกสารส่วนตัว ตู้เสื้อผ้า และโต๊ะเขียนหนังสือมาให้นักเรียนดู แล้วให้นักเรียนร่วมกันบอกความสำคัญของสิ่งของเครื่องใช้เหล่านี้

8. ครูอธิบายเพิ่มเติมว่า นอกจากของใช้ส่วนตัวแล้ว ของใช้ที่เราใช้ในชีวิตประจำวันหรือของใช้ที่เป็นเอกสารสำคัญ ก็ควรจัดเก็บให้เป็นระเบียบ เพื่อให้หยิบใช้ได้สะดวกและเป็นระเบียบเรียบร้อย โดยการดูแลและจัดเก็บสามารถทำได้ตามกระบวนการทำงาน

9. ให้นักเรียนศึกษาวิธีการดูแลและจัดเก็บเอกสารส่วนตัว ตู้เสื้อผ้า และโต๊ะเขียนหนังสือจากหนังสือเรียนรายวิชาพื้นฐาน การงานอาชีพ ป.4 หน่วยการเรียนรู้ที่ 1 ดูแลและจัดเก็บของใช้ และจาก PowerPoint การงานอาชีพ ป.4 หน่วยการเรียนรู้ที่ 1 ดูแลและจัดเก็บของใช้ ของ อจท.

10. ครูแบ่งนักเรียนออกเป็นกลุ่ม กลุ่มละเท่า ๆ กัน แล้วให้แต่ละกลุ่มกำหนดของใช้ของกลุ่ม เช่น แปรงหวีผม ผ้าเช็ดตัว เสื้อผ้า อุปกรณ์การเรียน แล้วร่วมกันแสดงความคิดเห็นเพื่อหาแนวทางการดูแลและจัดเก็บของใช้ของกลุ่มตนเองโดยทำงานตามกระบวนการทำงาน

11. นักเรียนสืบค้นวิธีจัดเก็บของใช้ วิธีดูแลรักษาของใช้ วิธีใช้ทรัพยากรอย่างประหยัดและคุ้มค่า วิธีประหยัดค่าใช้จ่ายในการจัดเก็บของใช้จากแหล่งการเรียนรู้ที่หลากหลาย เช่น YouTube TikTok

12. นักเรียนดูคลิปวิดีโออักษรเรียนสรุป เรื่อง การดูแลรักษาและจัดเก็บของใช้ส่วนตัวและส่วนรวม ของ อจท.

13. นักเรียนร่วมกันแสดงความคิดเห็นเกี่ยวกับวิธีการต่าง ๆ ที่ได้จากการสืบค้นมาว่าแต่ละวิธีมีจุดเด่นและจุดด้อยอย่างไร แล้วให้แต่ละกลุ่มผสานวิธีการต่าง ๆ ออกมาเป็นแนวทางของกลุ่ม

14. นักเรียนแต่ละกลุ่มออกมานำเสนอแนวทางการดูแลและจัดเก็บของใช้ของกลุ่มตนเองหน้าชั้นเรียน โดยครูและเพื่อนคอยซักถาม

*(หมายเหตุ : ครูสังเกตพฤติกรรมการทำงานกลุ่มของนักเรียน โดยใช้แบบประเมินพฤติกรรมการทำงานกลุ่ม)*

**ทำเองโดยไม่มีแบบ**

15. นักเรียนทำใบงานที่ 1.1 เรื่อง ของใช้ส่วนตัวของหนู โดยใสำรวจของใช้ส่วนตัวที่บ้านว่ามีอะไรบ้าง และดูแลรักษาของใช้ส่วนตัวเหล่านั้นอย่างไร จากนั้นเลือกของใช้ส่วนตัวที่สำคัญ 8-10 อย่าง และปฏิบัติงานดูแลรักษา แล้วบันทึกการทำงานเป็นแผนผังความคิด จากนั้นนำเสนอในชั่วโมงถัดไป

*(หมายเหตุ : ครูสามารถพัฒนาความสามารถในการใช้ทักษะชีวิตของนักเรียน โดยใช้เกณฑ์จากแบบสังเกตสมรรถนะสำคัญของผู้เรียน)*

**ชั่วโมงที่ 3**

**ขั้นสอน (ต่อ)**

**ทำเองโดยไม่มีแบบ** (ต่อ)

16. ครูสุ่มให้นักเรียนออกมานำเสนอแผนผังความคิดของตน แล้วให้เพื่อนร่วมกันแสดงความคิดเห็นเพื่อให้ข้อเสนอแนะในการปรับปรุงการทำงาน

 17. ครูให้นักเรียนสังเกตกระเป๋านักเรียนและโต๊ะเขียนหนังสือของตนเองว่าอยู่ในลักษณะใด และถ้าต้องการจัดให้เป็นระเบียบ นักเรียนควรทำอย่างไร โดยครูสุ่มนักเรียนให้เล่าให้เพื่อนฟัง

18. นักเรียนจัดโต๊ะเขียนหนังสือและกระเป๋านักเรียน แล้วบอกขั้นตอนการทำงาน และข้อดีของการทำงาน โดยบันทึกลงในใบงานที่ 1.2 เรื่อง จัดโต๊ะเขียนหนังสือและกระเป๋านักเรียน

*(หมายเหตุ : ครูสังเกตพฤติกรรมการทำงานรายบุคคลของนักเรียน โดยใช้แบบประเมินพฤติกรรมการทำงานรายบุคคล)*

**ฝึกให้ชำนาญ**

19. ครูจำลองตู้เสื้อผ้าในห้องเรียนและเตรียมเสื้อผ้ามาบางส่วน จากนั้นให้นักเรียนแบ่งกลุ่มเพื่อร่วมกันนำเสื้อผ้าจัดเข้าไปในตู้เสื้อผ้าจำลองโดยจัดให้เป็นระเบียบ

20. นักเรียนแต่ละกลุ่มส่งตัวแทนกลุ่มออกมานำเสนอวิธีการจัดตู้เสื้อผ้าของกลุ่มตนเอง แล้วให้เพื่อนต่างกลุ่มร่วมกันแสดงความคิดเห็นและให้ข้อเสนอแนะในการปรับปรุงการทำงาน

*(หมายเหตุ : ครูสามารถพัฒนาความสามารถในการใช้ทักษะชีวิตของนักเรียน โดยใช้เกณฑ์จากแบบสังเกตสมรรถนะสำคัญของผู้เรียน)*

*(หมายเหตุ : หากนักเรียนยังไม่สามารถจัดของใช้ส่วนตัว ตู้เสื้อผ้า โต๊ะและกระเป๋านักเรียนด้วยตนเองได้อย่างเรียบร้อย ครูให้นักเรียนฝึกจัดโต๊ะนักเรียนและกระเป๋านักเรียนของตนเองซ้ำ ๆ เป็นประจำทุกวัน จนเกิดความชำนาญ และให้ครูหรือผู้ปกครองให้คำชมเชยกับนักเรียนในการทำงานเพื่อเสริมสร้างกำลังใจในการทำงาน)*

 21. นักเรียนทำใบงานที่ 1.3 เรื่อง หนูจัดตู้เสื้อผ้า โดยให้นักเรียนแต่ละคนกลับไปจัดตู้เสื้อผ้าที่บ้านของตนเอง ถ่ายรูปก่อนจัดตู้เสื้อผ้าและหลังจัดตู้เสื้อผ้า แล้วติดลงในใบงาน พร้อมเขียนวิธีการจัดตู้เสื้อผ้า จากนั้นนำเสนอหน้าชั้นเรียนในชั่วโมงถัดไป

**ชั่วโมงที่ 4**

**ขั้นสอน (ต่อ)**

**ฝึกให้ชำนาญ** (ต่อ)

22. นักเรียนแต่ละคนออกมานำเสนอวิธีการจัดตู้เสื้อผ้าของตนเอง พร้อมทั้งแสดงรูปถ่ายก่อนจัดตู้เสื้อผ้า และหลังการจัดตู้เสื้อผ้า

23. นักเรียนร่วมกันแสดงความคิดเห็นจากการทำงานที่นักเรียนได้ปฏิบัติกิจกรรมทั้งหมดว่า มีความเกี่ยวข้องกันการใช้พลังงานและทรัพยากรอย่างประหยัดและคุ้มค่าอย่างไร

(แนวตอบ : คำตอบขึ้นอยู่กับนักเรียนแต่ละคน เช่น ใช้ผ้าชุบน้ำทำความสะอาดของเล่นและกระเป๋าหนัง จากนั้นนำน้ำไปรดน้ำต้นไม้ ทำให้ประหยัดน้ำ)

**ขั้นสรุป**

นักเรียนและครูร่วมกันสรุปความรู้เกี่ยวกับการดูแลและจัดเก็บของใช้ว่า เราควรดูแลจัดเก็บของใช้โดยการปฏิบัติตามขั้นตอน ทำให้ทำงานได้สะดวก ผลงานที่ได้รับมีประสิทธิภาพ ทำให้สามารถใช้ของเหล่านั้นได้นานขึ้น สะดวกต่อการหยิบใช้งาน มีความเป็นอยู่ที่สะอาด และเป็นระเบียบเรียบร้อย

**ขั้นประเมิน**

1. ครูตรวจผลการจัดเก็บของใช้ส่วนตัว จากใบงานที่ 1.1 เรื่อง ของใช้ส่วนตัวของหนู

2. ครูตรวจผลการจัดเก็บกระเป๋านักเรียนและโต๊ะเขียนหนังสือ จากใบงานที่ 1.2 เรื่อง จัดโต๊ะเขียนหนังสือและกระเป๋านักเรียน

3. ครูตรวจผลการจัดตู้เสื้อผ้า จากใบงานที่ 1.3 เรื่อง หนูจัดตู้เสื้อผ้า

4. ครูประเมินพฤติกรรมการทำงานรายบุคคล โดยใช้แบบประเมินพฤติกรรมการทำงานรายบุคคล

5. ครูประเมินพฤติกรรมการทำงานกลุ่ม โดยใช้แบบประเมินพฤติกรรมการทำงานกลุ่ม

6. ครูประเมินคุณลักษณะอันพึงประสงค์ โดยใช้เกณฑ์จากแบบประเมินคุณลักษณะอันพึงประสงค์

**7. การวัดและการประเมินผล**

| **รายการวัด** | **วิธีวัด** | **เครื่องมือ** | **เกณฑ์การประเมิน** |
| --- | --- | --- | --- |
| **7.1 การประเมินก่อนการจัดกิจกรรมการเรียนรู้**  แบบทดสอบก่อนเรียน หน่วยการเรียนรู้ที่ 1  ดูแลและจัดเก็บของใช้ | - ตรวจแบบทดสอบ ก่อนเรียน  หน่วยการเรียนรู้ที่ 1 | - แบบทดสอบก่อนเรียน หน่วยการเรียนรู้ที่ 1 | - ประเมินตาม สภาพจริง |
| **7.2 การประเมินระหว่างการจัดกิจกรรมการเรียนรู้**  1) อธิบายขั้นตอนการดูแลของใช้ส่วนตัว จัดตู้เสื้อผ้า โต๊ะเขียนหนังสือ และกระเป๋านักเรียนได้อย่างถูกต้องและเหมาะสม (K) | - ตรวจการทำกิจกรรมในใบงานที่ 1.1 เรื่อง ของใช้ส่วนตัวของหนู  - ตรวจผลการทำกิจกรรมในใบงานที่ 1.2 เรื่อง จัดโต๊ะเขียนหนังสือและกระเป๋านักเรียน  - ตรวจผลการทำกิจกรรมในใบงานที่ 1.3 เรื่อง หนูจัดตู้เสื้อผ้า | - ใบงานที่ 1.1 เรื่อง  ของใช้ส่วนตัวของหนู  - ใบงานที่ 1.2 เรื่อง  จัดโต๊ะเขียนหนังสือและกระเป๋านักเรียน  - ใบงานที่ 1.3 เรื่อง  หนูจัดตู้เสื้อผ้า | - ร้อยละ 60 ผ่านเกณฑ์ |
| 2) ปฏิบัติงานในการดูแลของใช้ส่วนตัว จัดตู้เสื้อผ้า โต๊ะเขียนหนังสือ และกระเป๋านักเรียนตามลำดับขั้นตอนเพื่อความเป็นระเบียบและสะดวกต่อการใช้งาน  (S, A) | - ตรวจการทำกิจกรรมในใบงานที่ 1.1 เรื่อง ของใช้ส่วนตัวของหนู  - ตรวจผลการทำกิจกรรมในใบงานที่ 1.2 เรื่อง จัดโต๊ะเขียนหนังสือและกระเป๋านักเรียน  - ตรวจผลการทำกิจกรรมในใบงานที่ 1.3 เรื่อง หนูจัดตู้เสื้อผ้า | - ใบงานที่ 1.1 เรื่อง  ของใช้ส่วนตัวของหนู  - ใบงานที่ 1.2 เรื่อง  จัดโต๊ะเขียนหนังสือและกระเป๋านักเรียน  - ใบงานที่ 1.3 เรื่อง  หนูจัดตู้เสื้อผ้า | - ร้อยละ 60 ผ่านเกณฑ์ |
| 3) ปฏิบัติงานด้วยความขยัน อดทน สามารถทำงานร่วมกับผู้อื่น โดยแสดงความคิดเห็นและรับฟังความคิดเห็นของผู้อื่นได้ (S, A) | - สังเกตพฤติกรรม การทำงานรายบุคคล | - แบบประเมินพฤติกรรม การทำงานรายบุคคล | - คุณภาพอยู่ในระดับดี (2) ผ่านเกณฑ์ |
| 4) ตระหนักถึงการใช้ทรัพยากรอย่างประหยัดและคุ้มค่าในชีวิตประจำวันและการทำงาน (A) | - สังเกตพฤติกรรม การทำงานรายบุคคล | - แบบประเมินพฤติกรรม การทำงานรายบุคคล | - คุณภาพอยู่ในระดับดี (2) ผ่านเกณฑ์ |
| - พฤติกรรม การทำงานกลุ่ม | - สังเกตพฤติกรรม การทำงานกลุ่ม | - แบบประเมินพฤติกรรม การทำงานกลุ่ม | - คุณภาพอยู่ในระดับดี (2) ผ่านเกณฑ์ |
| * สมรรถนะสำคัญของผู้เรียน | - สังเกตความสามารถในการใช้ทักษะชีวิต | - แบบสังเกตสมรรถนะสำคัญของผู้เรียน | - คุณภาพอยู่ในระดับดี (2) ผ่านเกณฑ์ |
| - คุณลักษณะ อันพึงประสงค์ | - สังเกตคุณลักษณะ อันพึงประสงค์ | - แบบประเมินคุณลักษณะ อันพึงประสงค์ | - คุณภาพอยู่ในระดับดี (2) ผ่านเกณฑ์ |
| **7.3 การประเมินหลังการจัดกิจกรรมการเรียนรู้**  - | - | - | - |

**8. สื่อและแหล่งการเรียนรู้**

**8.1 สื่อการเรียนรู้**

1) หนังสือเรียนรายวิชาพื้นฐาน การงานอาชีพ ป.4 หน่วยการเรียนรู้ที่ 1 ดูแลและจัดเก็บของใช้ ของ อจท.

2) แบบทดสอบก่อนเรียน หน่วยการเรียนรู้ที่ 1 ดูแลและจัดเก็บของใช้ ของ อจท.

3) ของใช้ส่วนตัว เอกสารส่วนตัว อุปกรณ์การเรียน กระเป๋านักเรียน

4) เสื้อผ้า ตู้เสื้อผ้าจำลอง

5) ใบงานที่ 1.1 เรื่อง ของใช้ส่วนตัวของหนู

6) ใบงานที่ 1.2 เรื่อง จัดโต๊ะเขียนหนังสือและกระเป๋านักเรียน

7) ใบงานที่ 1.3 เรื่อง หนูจัดตู้เสื้อผ้า

8) PowerPoint เรื่อง ดูแลและจัดเก็บของใช้ ของ อจท.

9) คลิปวิดีโออักษรเรียนสรุป เรื่อง การดูแลรักษาและจัดเก็บของใช้ส่วนตัวและส่วนรวม ของ อจท.

**8.2 แหล่งการเรียนรู้**

1) Aksorn On-Learn (https://aksornon-learn.aksorn.com/)

2) ห้องสมุด

3) ห้องเรียน

**ใบงานที่ 1.1 เรื่อง ของใช้ส่วนตัวของหนู**

**คำชี้แจง : ให้นักเรียนสำรวจของใช้ส่วนตัวที่บ้านของนักเรียน ว่ามีของใช้ส่วนตัวอะไรบ้าง แล้วเลือก  
 ของใช้ส่วนตัวที่สำคัญ 8-10 อย่าง นำมาเขียนเป็นแผนผังความคิดพร้อมระบุวิธีดูแลรักษา ของใช้ส่วนตัว**

**ของใช้ส่วนตัว มีดังนี้**

แปรงสีฟัน

**วิธีดูแลรักษา**

1. หลังใช้ล้างแปรงสีฟันให้สะอาด

2. เก็บแปรงสีฟันในแนวตั้ง โดยให้หัวแปรงสีฟันอยู่ด้านบน

3. เก็บในที่แห้งและสะอาด

**แปรงสีฟัน**

**ของใช้**

**ส่วนตัว**

**ใบงานที่ 1.1 เรื่อง ของใช้ส่วนตัวของหนู**

**เฉลย**

**คำชี้แจง : ให้นักเรียนสำรวจของใช้ส่วนตัวที่บ้านของนักเรียน ว่ามีของใช้ส่วนตัวอะไรบ้างแล้วเลือก  
 ของใช้ส่วนตัวที่สำคัญ 8-10 อย่าง นำมาเขียนเป็นแผนผังความคิดพร้อมระบุวิธีดูแลรักษา ของใช้ส่วนตัว**

**ของใช้ส่วนตัว มีดังนี้**

แปรงสีฟัน แก้วน้ำ ผ้าเช็ดตัว เสื้อผ้า

ถุงเท้า รองเท้า หวี ที่นอน

กระเป๋านักเรียน กล่องดินสอ

**วิธีดูแลรักษา**

1. หลังใช้ล้างแปรงสีฟันให้สะอาด

2. เก็บแปรงสีฟันในแนวตั้ง โดยให้หัวแปรงสีฟันอยู่ด้านบน

3. เก็บในที่แห้งและสะอาด

**แปรงสีฟัน**

**1. ใช้ระวังไม่ให้เลอะ**

**2. เช็ดทำความสะอาด  
 อยู่เสมอ**

**หลังตื่นนอนพับผ้าห่ม ตบหมอน จัดที่นอนให้เรียบร้อย**

**หลังใช้เก็บ ในที่แห้ง   
และสะอาด**

**1. หลังใช้ผึ่งให้แห้ง**

**2. ซักให้สะอาดโดยใช้มือขยี้**

**3. พับเก็บโดยไม่ทำให้ยางยืดเสีย**

**หวี**

**1. เก็บเศษผงออก**

**2. ใช้ผ้าชุบน้ำเช็ดให้สะอาด**

**้**

**แก้วน้ำ**

**เสื้อผ้าา**

**ผ้าเช็ดตัว**

**กระเป๋านักเรียน**

**กล่องดินสอ**

**ล้างด้วยฟองน้ำและน้ำยาล้างจานทุกครั้งหลังใช้**

**หลังใช้นำไปตากที่ราวตากผ้าทันที**

**1. ระวังไม่ให้เลอะ**

**2. ซักให้สะอาดหลังใช้**

**3. แขวนหรือพับเก็บ  
 ในตู้เสื้อผ้า**

**รองเท้า**

**1. หลังใช้ผึ่งให้แห้ง**

**2. นำไปตากแดดจัดไม่เกิน 20 นาที**

**3. เก็บในที่แห้ง อากาศถ่ายเทสะดวก**

**ที่นอน**

**ถุงเท้า**

**ของใช้**

**ส่วนตัว**

**ใบงานที่ 1.2 เรื่อง จัดโต๊ะเขียนหนังสือและกระเป๋านักเรียน**

**คำชี้แจง : นักเรียนจัดโต๊ะเขียนหนังสือและกระเป๋านักเรียนของตนเองในชั้นเรียน แล้วบันทึกขั้นตอนใน การจัด จากนั้นให้นักเรียนสอบถามความคิดเห็นหรือคำแนะนำจากเพื่อนเกี่ยวกับการจัด โต๊ะ เขียนหนังสือและกระเป๋านักเรียนของตนเอง แล้วบันทึกข้อมูล**

|  |  |
| --- | --- |
| **การจัดโต๊ะเขียนหนังสือ** | |
| **ขั้นตอนการจัด** | **ความคิดเห็นหรือคำแนะนำจากเพื่อน** |
|  | เพื่อนคนที่ 1      เพื่อนคนที่ 2      เพื่อนคนที่ 3 |
| **การจัดกระเป๋านักเรียน** | |
| **ขั้นตอนการจัด** | **ความคิดเห็นหรือคำแนะนำจากเพื่อน** |
|  | เพื่อนคนที่ 1      เพื่อนคนที่ 2      เพื่อนคนที่ 3 |

**ใบงานที่ 1.2 เรื่อง จัดโต๊ะเขียนหนังสือและกระเป๋านักเรียน**

**เฉลย**

**คำชี้แจง : นักเรียนจัดโต๊ะเขียนหนังสือและกระเป๋านักเรียนของตนเองในชั้นเรียน แล้วบันทึกขั้นตอนใน การจัด จากนั้นให้นักเรียนสอบถามความคิดเห็นหรือคำแนะนำจากเพื่อนเกี่ยวกับการจัด โต๊ะ เขียนหนังสือและกระเป๋านักเรียนของตนเอง แล้วบันทึกข้อมูล**

|  |  |
| --- | --- |
| **การจัดโต๊ะเขียนหนังสือ** | |
| **ขั้นตอนการจัด** | **ความคิดเห็นหรือคำแนะนำจากเพื่อน** |
| 1. แยกประเภทของใช้ที่จะจัดเก็บ  2. จัดเครื่องเขียนต่าง ๆ  3. จัดหนังสือและสมุดต่าง ๆ  4. จัดพื้นที่บนโต๊ะสำหรับเรียนหนังสือ  เขียนหนังสือ หรือวาดรูป | เพื่อนคนที่ 1  น่ารักดี ใช้งานได้สะดวก  ลงชื่อ ไอริณ    ยังไม่ค่อยสะอาด แต่น่ารัก  น่าใช้งาน  ลงชื่อ พิภู  พื้นที่สำหรับเขียนหนังสือกว้างดี  มีเครื่องเขียนหลายอย่างที่เหมาะในการใช้เรียน  ลงชื่อ อันดา      เพื่อนคนที่ 2      เพื่อนคนที่ 3 |
| **การจัดกระเป๋านักเรียน** | |
| **ขั้นตอนการจัด** | **ความคิดเห็นหรือคำแนะนำจากเพื่อน** |
| 1. ทำความสะอาดกระเป๋าทั้งภายในและ ภายนอก  2. จัดหนังสือตามตารางเรียน  3. จัดเครื่องเขียนให้ครบถ้วน  4. ลองยกกระเป๋า ถ้าหนักเกินไปให้นำสิ่งที่  ไม่จำเป็นออก | เพื่อนคนที่ 1  สะอาดดี เครื่องเขียนครบพร้อม  ลงชื่อ ไอด้า    กระเป๋าหนักแต่หิ้วไหว  หนังสือเกินมา 1 เล่ม  ลงชื่อ ภูวิช  จัดแล้วใช้งานได้สะดวก  หาของง่ายดี  ลงชื่อ ธารา      เพื่อนคนที่ 2      เพื่อนคนที่ 3 |

**ใบงานที่ 1.3 เรื่อง หนูจัดตู้เสื้อผ้า**

**คำชี้แจง : ให้นักเรียนจัดตู้เสื้อผ้าที่บ้านของตนเอง โดยให้ถ่ายรูปก่อนจัดตู้เสื้อผ้าและหลังจัดตู้เสื้อผ้า พร้อมบอกวิธีการจัดตู้เสื้อผ้าของตนเอง**

**รูปหลังจัดเสื้อผ้า**

**รูปก่อนจัดเสื้อผ้า**

*(*หากไม่สามารถถ่ายรูปได้ ให้เขียนอธิบายและให้ผู้ปกครองลงชื่อรับรอง)

**วิธีการจัดตู้เสื้อผ้าของตนเอง**

**ใบงานที่ 1.3 เรื่อง หนูจัดตู้เสื้อผ้า**

**เฉลย**

**คำชี้แจง : ให้นักเรียนจัดตู้เสื้อผ้าที่บ้านของตนเอง โดยให้ถ่ายรูปก่อนจัดตู้เสื้อผ้าและหลังจัดตู้เสื้อผ้า พร้อมบอกวิธีการจัดตู้เสื้อผ้าของตนเอง**

(ตัวอย่างคำตอบ)

**รูปหลังจัดเสื้อผ้า**

**รูปก่อนจัดเสื้อผ้า**

**Diagram

Description automatically generated with medium confidenceDiagram

Description automatically generated**

**A picture containing text

Description automatically generated**

*(*หากไม่สามารถถ่ายรูปได้ ให้เขียนอธิบายและให้ผู้ปกครองลงชื่อรับรอง)

**วิธีการจัดตู้เสื้อผ้าของตนเอง**

1. แยกประเภทเสื้อผ้าให้เป็นหมวดหมู่ เช่น ชุดนักเรียน เสื้ออยู่บ้าน กางเกงอยู่บ้าน ชุดชั้นใน   
 ชุดไปเที่ยว ชุดนอน ถุงเท้านักเรียน ถุงเท้าใส่ทั่วไป

2. จัดชุดที่ต้องแขวนเข้าตู้เสื้อผ้า โดยแบ่งเป็นประเภท

3. จัดชุดที่ต้องพับเข้าตู้เสื้อผ้า โดยแบ่งเป็นประเภท

**แบบประเมิน พฤติกรรมการทำงานรายบุคคล**

**คำชี้แจง : ให้ ผู้สอน สังเกตพฤติกรรมของนักเรียนในการทำงานรายบุคคล แล้วขีด 🗸 ลงในช่องว่างที่ตรงกับระดับ  
คะแนน**

| **ลำดับที่** | **ชื่อ-สกุล**  **ของผู้รับการประเมิน** | **ความ ขยัน** | | | **ความรับผิดชอบ** | | | **การแสดงความคิดเห็น** | | | **การรับฟังความคิดเห็น** | | | **การใช้พลังงานและทรัพยากรอย่างประหยัด** | | | **รวม**  **15**  **คะแนน** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3** | **2** | **1** | **3** | **2** | **1** | **3** | **2** | **1** | **3** | **2** | **1** | **3** | **2** | **1** |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |

ลงชื่อ……………………………………………………………ผู้ประเมิน

……….……/………………….……/………………….

**เกณฑ์การให้คะแนน**

ปฏิบัติหรือแสดงพฤติกรรมอย่างสม่ำเสมอ ให้ **3** คะแนน

ปฏิบัติหรือแสดงพฤติกรรมบ่อยครั้ง ให้ **2** คะแนน

ปฏิบัติหรือแสดงพฤติกรรมบางครั้งหรือน้อยครั้ง ให้ **1** คะแนน

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| **14-15** | **ดีมาก** |
| **11-13** | **ดี** |
| **8-10** | **พอใช้** |
| **ต่ำกว่า 8** | **ปรับปรุง** |

**แบบประเมิน พฤติกรรม การทำงานกลุ่ม**

**คำชี้แจง : ให้ ผู้สอน สังเกตพฤติกรรมของนักเรียนในการทำงานกลุ่ม แล้วขีด 🗸 ลงในช่องว่างที่ตรงกับระดับคะแนน**

| **ลำดับที่** | **ชื่อ-สกุล**  **ของผู้รับการประเมิน** | **มีการวางแผนร่วมกันทำงาน** | | | **มีการแสดงความคิดเห็นของสมาชิก** | | | **มีการรับฟังความคิดเห็น** | | | **มีการปฏิบัติตามขั้นตอน ที่วางไว้** | | | **สามารถ ให้คำแนะนำกลุ่มอื่นได้** | | | **รวม**  **15**  **คะแนน** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3** | **2** | **1** | **3** | **2** | **1** | **3** | **2** | **1** | **3** | **2** | **1** | **3** | **2** | **1** |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |

ลงชื่อ……………………………………………………………ผู้ประเมิน

……….……/………………….……/………………….

**เกณฑ์การให้คะแนน**

ปฏิบัติหรือแสดงพฤติกรรมอย่างสม่ำเสมอ ให้ **3** คะแนน

ปฏิบัติหรือแสดงพฤติกรรมบ่อยครั้ง ให้ **2** คะแนน

ปฏิบัติหรือแสดงพฤติกรรมบางครั้งหรือน้อยครั้ง ให้ **1** คะแนน

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| **14-15** | **ดีมาก** |
| **11-13** | **ดี** |
| **8-10** | **พอใช้** |
| **ต่ำกว่า 8** | **ปรับปรุง** |

**แบบประเมิน คุณลักษณะอันพึงประสงค์**

**คำชี้แจง : ให้ ผู้สอน สังเกตพฤติกรรมของนักเรียนในระหว่างเรียนและนอกเวลาเรียน แล้วให้คะแนนตามเกณฑ์ที่  
กำหนด**

| **ลำดับที่** | **ชื่อ-สกุล**  **ของผู้รับการประเมิน** | **1.**  **รักชาติ ศาสน์ กษัตริย์** | **2.**  **ซื่อสัตย์ สุจริต** | **3.**  **มีวินัย** | **4.**  **ใฝ่เรียนรู้** | **5.**  **อยู่อย่างพอเพียง** | **6.**  **มุ่งมั่น ในการทำงาน** | **7.**  **รักความเป็นไทย** | **8.**  **มีจิตสาธารณะ** | **รวม**  **12**  **คะแนน** |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

ลงชื่อ……………………………………………………………ผู้ประเมิน

……….……/………………….……/………………….

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| **11-12** | **ดีมาก** |
| **9-10** | **ดี** |
| **6-8** | **พอใช้** |
| **ต่ำกว่า 6** | **ปรับปรุง** |

**เกณฑ์การให้คะแนน**

ปฏิบัติหรือแสดงพฤติกรรมอย่างสม่ำเสมอ ให้ **3** คะแนน

ปฏิบัติหรือแสดงพฤติกรรมบ่อยครั้ง ให้ **2** คะแนน

ปฏิบัติหรือแสดงพฤติกรรมบางครั้งหรือน้อยครั้ง ให้ **1** คะแนน

**เกณฑ์การประเมินคุณลักษณะอันพึงประสงค์**

| **คุณลักษณะ อันพึงประสงค์** | **ตัวชี้วัด** | **ระดับคุณภาพ** | | | |
| --- | --- | --- | --- | --- | --- |
| **3 (ดีมาก)** | **2 (ดี)** | **1 (ผ่าน)** | **0 (ไม่ผ่าน)** |
| **1. รักชาติ ศาสน์ กษัตริย์** | 1.1 เป็นพลเมืองดีของชาติ  1.2 ธำรงไว้ซึ่งความเป็น ชาติไทย  1.3 ศรัทธา ยึดมั่น และ ปฏิบัติตนตามหลักศาสนา  1.4 เคารพเทิดทูนสถาบัน พระมหากษัตริย์ | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **2. ซื่อสัตย์สุจริต** | 2.1 ประพฤติตรงตาม ความเป็นจริงต่อตนเอง ทั้งกาย วาจา ใจ  2.2 ประพฤติตรงตาม ความเป็นจริงต่อผู้อื่น ทั้งกาย วาจา ใจ | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **3. มีวินัย** | 3.1 ปฏิบัติตามข้อตกลง กฎเกณฑ์ ระเบียบ ข้อบังคับของครอบครัว โรงเรียน และสังคม | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **4. ใฝ่เรียนรู้** | 4.1 ตั้งใจเรียน เพียรพยายามในการเรียน และเข้าร่วมกิจกรรมการเรียนรู้  4.2 แสวงหาความรู้จากแหล่งเรียนรู้ต่าง ๆ ทั้งภายในและ ภายนอกโรงเรียนด้วยการเลือกใช้สื่ออย่างเหมาะสม บันทึกความรู้ วิเคราะห์ สรุปเป็นองค์ความรู้ และสามารถนำไปใช้ในชีวิต ประจำวันได้ | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |

**เกณฑ์การประเมินคุณลักษณะอันพึงประสงค์ (ต่อ)**

| **คุณลักษณะ อันพึงประสงค์** | **ตัวชี้วัด** | **ระดับคุณภาพ** | | | |
| --- | --- | --- | --- | --- | --- |
| **3 (ดีมาก)** | **2 (ดี)** | **1 (ผ่าน)** | **0 (ไม่ผ่าน)** |
| **5. อยู่อย่างพอเพียง** | 5.1 ดำเนินชีวิตอย่าง พอประมาณ มีเหตุผล รอบคอบ มีคุณธรรม  5.2 มีภูมิคุ้มกันในตัวที่ดี ปรับตัวเพื่ออยู่ในสังคม ได้อย่างมีความสุข | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **6. มุ่งมั่นในการทำงาน** | 6.1 ตั้งใจและรับผิดชอบในการ ปฏิบัติหน้าที่การงาน  6.2 ทำงานด้วยความเพียรพยายามและอดทน เพื่อให้งานสำเร็จ ตามเป้าหมาย | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **7. รักความ** **เป็นไทย** | 7.1 ภาคภูมิใจในขนบธรรมเนียมประเพณี ศิลปะ วัฒนธรรมไทย และมีความกตัญญูกตเวที  7.2 เห็นคุณค่าและใช้ภาษาไทย ในการสื่อสารได้อย่างถูกต้อง  7.3 อนุรักษ์และสืบทอด ภูมิปัญญาไทย | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **8. มีจิตสาธารณะ** | 8.1 ช่วยเหลือผู้อื่นด้วย ความเต็มใจและพึงพอใจ โดยไม่หวังผลตอบแทน  8.2 เข้าร่วมกิจกรรมที่เป็นประโยชน์ต่อโรงเรียน ชุมชน และสังคม | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |

**แบบสังเกต สมรรถนะสำคัญของผู้เรียน**

**คำชี้แจง : ให้ ผู้สอน** ใส่ตัวเลขลงในช่องระดับคุณภาพตามเกณฑ์ที่กำหนด

| **สมรรถนะสำคัญของผู้เรียน** | **ระดับคุณภาพ** |
| --- | --- |
| **สมรรถนะที่ 4 ความสามารถในการใช้ทักษะชีวิต**  ตัวชี้วัดที่ 3 พฤติกรรมบ่งชี้ 1. |  |
| **สมรรถนะที่ 4 ความสามารถในการใช้ทักษะชีวิต**  ตัวชี้วัดที่ 3 พฤติกรรมบ่งชี้ 2. |  |

**หมายเหตุ :** หากนักเรียนมีระดับคุณภาพไม่ถึงระดับดี (2) ในแต่ละสมรรถนะสำคัญ ครูควรพัฒนานักเรียนให้ถึงเกณฑ์ เพื่อให้นักเรียนมีความพร้อมก่อนทำกิจกรรมต่อไป

**เกณฑ์การประเมิน**

| **สมรรถนะสำคัญของผู้เรียน** | **ระดับคุณภาพ** | | | |
| --- | --- | --- | --- | --- |
| **ดีมาก**  **(3 คะแนน)** | **ดี**  **(2 คะแนน)** | **พอใช้**  **(1 คะแนน)** | **ปรับปรุง**  **(0 คะแนน)** |
| **สมรรถนะที่ 4**  ความสามารถในการใช้ทักษะชีวิต**ตัวชี้วัดที่ 3**  ทำงานและอยู่ร่วมกันในสังคมอย่างมีความสุข  **พฤติกรรมบ่งชี้**  1. ทำงานด้วยตนเองได้สำเร็จ | ปฏิบัติงานดูแลและจัดเก็บของใช้ของส่วนตัว จัดตู้เสื้อผ้า จัดโต๊ะเขียนหนังสือ และจัดกระเป๋านักเรียนด้วยตนเองได้สำเร็จ | ปฏิบัติงานดูแลและจัดเก็บของใช้ของส่วนตัว จัดตู้เสื้อผ้า จัดโต๊ะเขียนหนังสือ และจัดกระเป๋านักเรียนได้สำเร็จ โดยมีผู้แนะนำ | ปฏิบัติงานดูแลและจัดเก็บของใช้ของส่วนตัว จัดตู้เสื้อผ้า จัดโต๊ะเขียนหนังสือ  และจัดกระเป๋านักเรียนโดยมีผู้อื่นช่วยเหลือจนสำเร็จ | ปฏิบัติงานดูแลและจัดเก็บของใช้ของส่วนตัว จัดตู้เสื้อผ้า  จัดโต๊ะเขียนหนังสือ และจัดกระเป๋านักเรียน ไม่สำเร็จ |
| 2. ทำงานร่วมกับผู้อื่น สามารถแสดงความคิดเห็นและยอมรับความคิดเห็นผู้อื่น | แสดงความคิดเห็นของตนเองเกี่ยวกับการจัดโต๊ะเขียนหนังสือและกระเป๋านักเรียนของเพื่อน และรับฟังความคิดเห็นของผู้อื่น ทั้งในด้านการสนับสนุนและคัดค้านด้วยกิริยาวาจาที่สุภาพ และให้เกียรติเมื่อทำงานร่วมกับผู้อื่น | แสดงความคิดเห็นของตนเองและ รับฟังความคิดเห็นของผู้อื่นเกี่ยวกับการจัดโต๊ะเขียนหนังสือและกระเป๋านักเรียนเมื่อทำงานร่วมกับผู้อื่น | แสดงความคิดเห็นของตนเองเกี่ยวกับการจัดโต๊ะเขียนหนังสือและกระเป๋านักเรียนเมื่อทำงานร่วมกับผู้อื่น | ไม่แสดงความคิดเห็นของตนเองและไม่สนใจรับฟังความคิดเห็นของผู้อื่นเกี่ยวกับการ จัดโต๊ะเขียนหนังสือและกระเป๋านักเรียน เมื่อทำงานร่วมกับผู้อื่น |

**แบบบันทึกหลังแผนการจัดการเรียนรู้**

|  |
| --- |
| •ผลการเรียนรู้ที่เกิดขึ้นตามจุดประสงค์การเรียนรู้        •ด้านสมรรถนะสำคัญของผู้เรียน      •ด้านคุณลักษณะอันพึงประสงค์      •ด้านอื่น ๆ (ความสามารถ/ทักษะ/พฤติกรรมเด่นหรือพฤติกรรมที่มีปัญหาของนักเรียนเป็นรายบุคคล (ถ้ามี))      •ปัญหา/อุปสรรค      •แนวทางการแก้ไข      ลงชื่อ ผู้บันทึก  ( ) |
| **ความคิดเห็นของผู้บริหารสถานศึกษาหรือผู้ที่ได้รับมอบหมาย**  ข้อเสนอแนะ    ลงชื่อ  ( )  ตำแหน่ง |