**คำอธิบายรายวิชา**



**การงานอาชีพ**

**รายวิชาพื้นฐาน กลุ่มสาระการเรียนรู้การงานอาชีพ**

**ชั้นประถมศึกษาปีที่ 4 เวลา 40 ชั่วโมง/ปี**

ศึกษา วิเคราะห์ เหตุผลในการทำงานให้บรรลุเป้าหมาย โดยทำงานตามเป้าหมายที่วางไว้อย่างเป็นขั้นตอน กระบวนการทำงาน ด้วยความขยัน อดทน รับผิดชอบ และซื่อสัตย์ เข้าใจและปฏิบัติงานโดยใช้พลังงาน ทรัพยากรอย่างประหยัดและคุ้มค่า ปฏิบัติตนอย่างมีมารยาทในการทำงาน บอกความหมายและความสำคัญของอาชีพ

โดยใช้กระบวนการทำงาน กระบวนการปฏิบัติ กระบวนการคิดวิเคราะห์ และกระบวนการทำงานกลุ่ม

เพื่อให้เกิดความรู้ ความคิด ความเข้าใจ สามารถสื่อสารสิ่งที่เรียนรู้และเห็นคุณค่าของการทำงาน และนำความรู้ ที่เรียนไปประยุกต์ใช้ในชีวิตประจำวัน มีความสามารถในการตัดสินใจ มีจริยธรรม คุณธรรม และค่านิยมที่เหมาะสม และมีจิตสำนึกในการอนุรักษ์สิ่งแวดล้อม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ง 1.1** | ป.4/1, ป.4/3 | ป.4/2, ป.4/4 |
| **มฐ. ง 2.1** | **-** | ป.4/1 |
|  | **2 ตัวชี้วัด** | **3 ตัวชี้วัด** |

**รวม 5 ตัวชี้วัด**

**โครงสร้างรายวิชาพื้นฐาน การงานอาชีพ ป.4**



| **ลำดับที่** | **ชื่อหน่วยการเรียนรู้** | **มาตรฐานการเรียนรู้/ตัวชี้วัด** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **1** | **ดูแลและจัดเก็บของใช้** | **ตัวชี้วัดระหว่างทาง**  ง 1.1   ป.4/1   ป.4/3  **ตัวชี้วัดปลายทาง**  ง 1.1   ป.4/2  ป.4/4 | การดูแลและจัดเก็บของใช้เป็นงานในชีวิตประจำวันเป็นงานที่ควรปฏิบัติได้ด้วยตนเอง ทั้งการดูแลและจัดเก็บของใช้ส่วนตัว การจัดตู้เสื้อผ้า การจัดโต๊ะเขียนหนังสือ การจัดกระเป๋านักเรียน และการจัดเก็บเอกสารส่วนตัว เราควรปฏิบัติงานในการดูแลและจัดเก็บของใช้ต่าง ๆ ตามลำดับอย่างเป็นขั้นตอนตามกระบวนการทำงาน มีคุณธรรมในการทำงาน คำนึงถึงการใช้พลังงานและทรัพยากรในการทำงานอย่างคุ้มค่า จะทำให้งานสำเร็จตามเป้าหมายอย่างมีประสิทธิภาพ | 8 |
| **2** | **มารยาทเด็กดี** | **ตัวชี้วัดระหว่างทาง**  ง 1.1   ป.4/3 | การมีมารยาทในสังคมเป็นการปฏิบัติตามแบบแผนที่สังคมกำหนดไว้ เพื่อให้อยู่ร่วมกันได้อย่างสงบสุข | 4 |
| **3** | **ไม้ดอกไม้ประดับ** | **ตัวชี้วัดระหว่างทาง**  ง 1.1   ป.4/1   ป.4/3  **ตัวชี้วัดปลายทาง**  ง 1.1   ป.4/2  ป.4/4 | การขยายพันธุ์ การปลูก บำรุงรักษา และเก็บเกี่ยวไม้ดอกไม้ประดับจะต้องทำอย่างเป็นขั้นตอนด้วยความขยัน อดทน รับผิดชอบ และซื่อสัตย์ เพื่อให้การทำงานบรรลุตามเป้าหมายที่วางไว้ | 8 |
| **4** | **ซ่อมแซมอุปกรณ์** | **ตัวชี้วัดระหว่างทาง**  ง 1.1   ป.4/1   ป.4/3  **ตัวชี้วัดปลายทาง**  ง 1.1   ป.4/2  ป.4/4 | การซ่อมแซมอุปกรณ์และดูแลรักษาของใช้ภายในบ้าน เป็นการทำให้สิ่งของต่างๆ มีอายุการใช้งานยาวนานขึ้น และช่วยประหยัดค่าใช้จ่ายด้วย | 6 |
| **5** | **งานประดิษฐ์จากใบตอง** | **ตัวชี้วัดระหว่างทาง**  ง 1.1   ป.4/1   ป.4/3  **ตัวชี้วัดปลายทาง**  ง 1.1   ป.4/2  ป.4/4 | งานประดิษฐ์ใบตองนำมาใช้ประโยชน์ได้อย่างหลากหลาย ซึ่งงานประดิษฐ์จากใบตองจะแสดงถึงความเป็นเอกลักษณ์ทางวัฒนธรรมของไทยมาช้านาน ยังแสดงถึงความประณีตของคนไทย และใบตองยังย่อยสลายได้ง่ายอีกด้วย | 6 |
| **6** | **งานประดิษฐ์จากกระดาษ** | **ตัวชี้วัดระหว่างทาง**  ง 1.1   ป.4/1   ป.4/3  **ตัวชี้วัดปลายทาง**  ง 1.1   ป.4/2  ป.4/4 | การนำวัสดุเหลือใช้จากกระดาษมาออกแบบสร้างสรรค์และประดิษฐ์เป็นของใช้ของตกแต่ง เป็นการใช้ทรัพยากรอย่างประหยัด คุ้มค่า และทำให้เกิดความภาคภูมิใจในตนเองอีกด้วย | 4 |
| **7** | **อาชีพในฝัน** | **ตัวชี้วัดปลายทาง**  ง 2.1   ป.4/1 | การประกอบอาชีพเป็นการทำงานต่างๆ เพื่อหารายได้มาเลี้ยงดูตนเองและครอบครัว ซึ่งแต่ละอาชีพย่อมมีประโยชน์และความสำคัญแตกต่างกันไป | 4 |